সাহাবী হযরত আব্দুল্লাহ ইবনে আওফা রদ্বিয়াল্লাহু তায়ালা আনহু বলেন, হাবীবুল্লাহ হুযূর পাক ছল্লাল্লাহু আলাইহি ওয়া সাল্লাম -এর যুগে আলক্কামাহ্ নামে এক যুবক ছিল। সে আল্লাহর আনুগত্যে নামায ও রোযা এবং দান খয়রাতে খুবই সাধ্যসাধনাকারী ছিল। সে একবার অসুখে পড়ে এবং তার অসুখটা খুবই বেড়ে যায়, ফলে তার স্ত্রী হুযূর পাক ছল্লাল্লাহু আলাইহি ওয়া সাল্লাম এর কাছে লোক পাঠায় এই খবর দিয়ে যে,  আমার স্বামী মরণের পথে। তাই আমি আপনাকে তার অবস্থাটা জানাবার ইচ্ছা পোষণ করছি। অত:পর হুযূর পাক ছল্লাল্লাহু আলাইহি ওয়া সাল্লাম হযরত আম্মার ও সুহাইব এবং বেলাল রদ্বিয়াল্লাহু তায়ালা আনহু এই তিনজন সাহাবীকে পাঠালেন এবং তাদেরকে তিনি বললেন, তোমরা তার কাছে যাও এবং কালিমা দ্বারা তাকে তালক্বীন (মনে) করাও। তাই তারা তার কাছে গেলেন এবং তাকে মরণাপন্ন অবস্থার মধ্যে পেলেন। অত:পর তারা তাকে লা-ইলাহা ইল্লাল্লাহু মনে করিয়ে দিতে লাগলেন। কিন্তু তার জিহবা তা বলতে পারছিল না। তাই তাঁরা হুযূর পাক ছল্লাল্লাহু আলাইহি ওয়া সাল্লাম -এর  কাছে এই খবর পাঠালেন যে, তার জিহবা কালিমা পড়তে পারছে না। তখন হুযূর পাক ছল্লাল্লাহু আলাইহি ওয়া সাল্লাম বললেন তার মা-বাপের মধ্যে কেউ বেঁচে আছে কি? বলা হলো, হে আল্লাহর রসুল! তার বৃদ্ধ মা আছে। অত:পর হুযূর পাক ছল্লাল্লাহু আলাইহি ওয়া সাল্লাম তার কাছে দূত পাঠিয়ে বললেন, তাকে বল, আপনি যদি চলার শক্তি রাখেন হুযূর পাক ছল্লাল্লাহু আলাইহি ওয়া সাল্লাম এর কাছে আসার তাহলে আসুন, অন্যথায় আপনি ঘরে থাকুন। হুযূর পাক ছল্লাল্লাহু আলাইহি ওয়া সাল্লাম আপনার কাছে আসবেন, তারপর হুযূর পাক ছল্লাল্লাহু আলাইহি ওয়া সাল্লাম দূত তার কাছে  এসে তাকে হুযূর পাক ছল্লাল্লাহু আলাইহি ওয়া সাল্লাম কথাটা জানালেন।